Document ID: 32008R0182

KOMISJONI MÄÄRUS (EÜ) nr 182/2008,
28. veebruar 2008,
millega muudetakse määrust (EÜ) nr 1146/2007, millega võetakse vastu 2008. eelarveaastaks ettenähtud vahendite liikmesriikidele eraldamise kava sekkumisvarudest pärit toiduainete tarnimiseks ühenduses enim puudust kannatavatele isikutele
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti g,
ning arvestades järgmist:
(1)
Võttes arvesse toiduainete hindade olulist tõusu 2007. aasta teisel poolaastal, oli liikmesriikide käsutusse antud 2008. eelarveaasta aastase jaotuskava rahaliste vahendite summa lõplikus eelarves suurem kui komisjoni määrusega (EÜ) nr 1146/2007 (2) ette nähtud. Kõnealused uuesti saadaval olevad rahalised vahendid tuleks eraldada liikmesriikidele nende taotluste ja vajaduste alusel vastavalt komisjoni 29. oktoobri 1992. aasta määruse (EMÜ) nr 3149/92, millega kehtestatakse ühenduses enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad, (3) artikli 1 lõigetele 1 ja 2.
(2)
Seepärast tuleks määrust (EÜ) nr 1146/2007 vastavalt muuta.
(3)
Põllumajandusturgude ühise korralduse korralduskomitee ei ole eesistuja määratud tähtaja jooksul oma arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1146/2007 lisasid muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. veebruar 2008

Labels: 5
0
3
6
18